title: ميكرونيزيا
text: لجدود لأوسطرونيزيين ديال لميكرونيزيين جاو لهاد لݣزاير من هادي كتر من 4000 عام. بدا معاهوم واحد السيستيم لامركزي اللي ولّا من بعد سيستيم وتقافة دينية مصونطراليزية ودايرة على ݣزيرة ياپ، وكانت عندهوم علاقات معا شعب الشامورو ديال ݣزاير ماريانا، و حتى كانو كايديرو سفار للݣزاير الشرقية ديال لفيليپين. ݣزيرة ياپ خلقات واحد السيستيم قتيصادي وجتيماعي مطوّر معا لجزر لمحاديين معاها وتقادّات لإمبراطورية لياپية فجوايه 1500 ق.م، واللي كانت كاتحكم 1500 كيلوميتر ديال لبحر بلجزر ديالو. كانت لهدايا بحال اللباس، زيت الكوك ولحبال اللي مصاوبين من لقوقة دلكوك، والزرابي ولكوكيّاج كاتجي للإمبراطور اللي كايطلبها صحّة، واللي كايردها ليهوم بلمعونة من لݣزيرة فلوقت اللي كاتكون فيها كارتة فدوك لجزر بحال لإعصار ولّا الزلزال، أوّلا السلعة بحال لحرقوم ولحجر لغالي ولباطويات. هاد السيستيم كانو كايطراو فيه مشاكيل اللي دغيا كايتفكّو، وايني راب كاملو فاش جا ليستيعمار ديال ألمانيا لهاد لمينطاقة. كايتقسم التاريخ ديال هاد لمبراطورية بحساب الرواية ديال السكان لتلاتة ديال لمراحيل: "مويهين كاوا" (لعهد د لبني؛ لبدية)، قبل 1100 ميلادية؛ "مويهين صوديلور" (لعهد ديال لملوك د صوديلور)، من 1100 حتال 1628 ميلادية؛ و"نويهين ناهنمواركي" (لعهد ديال روايس لقبايل) من 1628 حتال 1885.